Ivars Tontegode

Ivars Tontegode (dzimis  Rīgā) ir latviešu teātra un kinorežisors. Ivars Tontegode ir uzņēmis īsfilmu "Apsēstība", par kuru saņēmis Lielo Kristapu.

 Biogrāfija 
Ivars Tontegode dzimis 1983. gada 1. jūlijā Rīgā kā senas kuršu ķoniņu Tontegodu dzimtas pārstāvis.
Īsu brīdi studējis LU Vēstures un filozofijas fakultātē, bet studijas turpinājis Latvijas Mākslas akadēmijas Grafikas nodaļā, kuru absolvējis 2007. gadā. Vēlāk uzsācis studijas Latvijas Kultūras akadēmijā, kur absolvējis režijas katedru.

2008. gadā uzņēmis īsfilmu Kastings, kas ir ironisks skatījums uz cilvēka vājību — būt pamanītam par jebkuru cenu. 
2009. gadā uzņēmis īsfilmu — provocējošu ironisku komēdiju "Apsēstība", par kuru tajā pašā gadā saņēmis arī Lielo Kristapu. 2010. gadā sācis darbu pie pilnmetrāžas filmas "Sēņotāji", kuras pirmizrāde notika 2013. gada 8. martā. Tā ir ironiska melnā komēdija par vīriešu un sieviešu attiecībām mūsdienu sabiedrībā. Paralēli kino darbam debitējis arī dramaturģijā un 2011. gadā kopā ar Normundu Zālamanu Rīgas Tabakas fabrikā uzvedis izrādi Mesija, kas ir abu autoru kopīga oriģināldrāma. Lugas pamatā tiek risināts jautājums — cik tālu latvietis ir latvietis?
2014. gadā uzsācis darbu pie dokumentālas filmas par Knutu Skujenieku.

2025. gada janvārī pēc publikācijas nozares portālā "Kino Raksti" izraisījās diskusijas par profesionālās darba ētikas pārkāpumiem filmas "Anna LOL" uzņemšanas laikā. To dēļ filmu izslēdza no "Lielā Kristapa" nominācijām.

 Filmogrāfija 

 Gads  Filma  Piezīmes 2008  Kastings  Īsfilma 2009  Apsēstība  Īsfilma. Lielā Kristapa laureāte 2013  Sēņotāji  () Pilnmetrāžas spēlfilma2017KnutifikācijaPilnmetrāžas dokumentālā filma2024Anna LOLPilnmetrāžas spēlfilma

 Atsauces 

Kategorija:1983. gadā dzimušie
Kategorija:Rīgā dzimušie
Kategorija:Kuršu ķoniņi
Kategorija:Latviešu kinorežisori
Kategorija:Latvijas Mākslas akadēmijas absolventi
Kategorija:Latvijas Kultūras akadēmijas absolventi
Kategorija:Lielā Kristapa balvas ieguvēji